**Rheoliadau Mangreoedd etc di-fwg (Cymru) 2007**

**Cerbydau di-fwg**

O dan y Ddeddf hon, ystyr cerbyd di-fwg yw pob math o gerbyd, gan gynnwys **Cerbydau Hacni a Cherbydau Hurio Preifat.**

O dan y gyfraith, rhaid i gerbyd fod yn ddi-fwg **bob amser** os yw’n cael ei ddefnyddio:

* **I gludo’r cyhoedd, neu rai o’r cyhoedd;** neu
* Gan fwy nag un aelod o staff wrth iddyn nhw gyflawni eu dyletswyddau – hyd yn oed os ydyn nhw’n ei ddefnyddio ar wahanol adegau neu dim ond yn ysbeidiol.

**Gan hynny, ni chaiff yr un perchennog/gyrrwr, gyrrwr fflyd neu deithiwr ysmygu yn y cerbyd.**

Mae’r dyletswyddau’n ymwneud â cherbydau di-fwg yn gymwys i’r ‘person perthnasol’. Yn y ddeddfwriaeth hon, y ‘person perthnasol’ yw’r gweithredwr, y gyrrwr ac unrhyw un arall yn y cerbyd sy’n gyfrifol am ddiogelwch a threfn arno.

**Arwyddion Dim Smygu mewn cerbydau**

Er mwyn cydymffurfio â’r Ddeddf, bydd angen dangos arwyddion Dim Smygu ym mhob cerbyd y mae’r ddeddfwriaeth yn gymwys iddo h.y. cerbydau caeedig sy’n cael eu defnyddio i gludo’r cyhoedd neu sy’n cael eu defnyddio gan fwy nag un aelod o staff i gyflawni eu dyletswyddau.

Rhaid gosod arwydd Dim Smygu mewn lle amlwg **ym mhob un** rhan o’r cerbyd os oes to, neu do rhannol, uwchben, gan gynnwys y rhan lle mae’r gyrrwr yn eistedd.

**Rhaid i arwydd Dim Smygu mewn cerbyd ddangos y symbol ‘Dim Smygu’ rhyngwladol mewn lliw coch, a rhaid iddo fesur 75mm o leiaf ar draws.**

Mae’r arwyddion hyn i’w cael gan y Swyddfa Drwyddedu.

**Gweithdrefnau**

Pan fydd cwsmeriaid yn hurio cerbyd preifat, dylai’r gweithredwr ddweud wrthyn nhw na chânt ysmygu yn y cerbyd. Dylai gyrwyr cerbydau hacni a cherbydau hurio preifat ofyn i gwsmeriaid ddiffodd eu sigarét os fyddan nhw’n smygu pan fyddan nhw’n cael eu codi. Os byddan nhw’n gwrthod, ni ddylai’r gyrrwr eu gadael i mewn i’r cerbyd.

Os na fydd y teithwyr yn cadw at y gyfraith, dylid cymryd y camau a ganlyn:

* Tynnu sylw at yr arwyddion Dim Smygu a dweud wrthynt eu bod yn troseddu drwy smygu. Gofyn yn gwrtais iddynt roi’r gorau i smygu.
* Dweud wrthynt y gallai’r cwmni gael ei erlyn am ganiatáu iddyn nhw smygu mewn cerbyd di-fwg.
* Os byddan nhw’n parhau i smygu, gofyn iddyn nhw adael y cerbyd.
* Cadw cofnod ysgrifenedig o ddigwyddiadau o’r fath, a’r canlyniadau.

**Mae canllawiau ychwanegol ar y gyfraith newydd i’w cael y****n:**

[www.smokingbanwales.co.uk](http://www.smokingbanwales.co.uk)

neu cysylltwch â’r Adran Drwyddedu: [licensing@bridgend.gov.uk](mailto:licensing@bridgend.gov.uk) neu 01656 643643